Rangsang Tuban (Hanacaraka)/Kaca 4


Alihaksara
/kaca 004/

sang mawi krama ;  ingkang langkung perlu ; angestokaken piwelinging kaki sang panḍits ingkang sampun murud ḍateng ing jaman kahilangan ; yen pinacang sangkaning lacé  kaliyan enḍang wresti sutaning umbul mudal ; patutan saking enḍang saḍereking bibi ; 
sang prabu sareng miḍanget yen ingkang raka baḍé  palakrama ; sakalangkung pirena ing panggalih ;  lajĕng aḍeḍawuh karsa ngeteraken piyambak ing tindakipun ingkang raka sang pangéran ; meṭuk enḍang wresti ḍateng ing redi ;  tiyang sap raja sami hoter ; sami tata tata ; 
tindakipun sang pangéran kaliyan ingkang rayi sang prabu ḍateng ing redi mudal ; adamel horeging tetiyang sapraja ;  sami kapiluyu tumut aḍerekaken ḍateng ing redi ; ngiras ningali ; 
sakaṭahing bala abalabar ; ngantos angebeki papan ;  sanadyan ing jurang jurang ; kebak tiyang ;  ing mudal ; kawutahan tiyang sapraja ; kados nagari dadakan ; 
kyai umbul sampun nampeni ḍawuh rumiyin ing tindakipun sang pangéran sakaliyan ingkang rayi sang prabu ; sarta sampun nyuwengaken griya manggen ing ganḍok ;  lajĕng tata tata ; saha sampun mirantos ;  ing griya dipun pajang ; linungsir ing gegoḍongan wanan ;  lunging pakis ian pradapaning angsoka ; winor soglenganing sekar puḍak ; tuwin mayanging jambe ; 
kinarawisṭa kinubengaken minangka tetawing ; utawi palisir

jv Basa Jawa (Javanese)
Rangsang Tuban